
INTERLINGUA 



Interlingua adopta: vocabulario internationale, orthographia latino, 
sine grammatica. Exemplo: ad, in. et, non. decem: thema-ablativo 
rosa, anno, dente, cornu, die, novo, me, te. se, illo, uno: nominativo 
prisma, breve, nos. vos. duo, qui; imperativo ama, habe, scribe, audi, 
es, fi: irregulares imita, vol, pote, que ex quem. Plurale logico in -s. 


HISTORIA 


Latino es lingua internationale ab tempore de imperio Romano, 
per toto medio aevo, et in scientia usque ultimo seculo. Mathema¬ 
ticos Leibniz (1646-1716), Newton (1643-1727), Eulero (1707-1783), 
Gauss (1777-1855), etc., scribe quasi semper in latino. 

Hodie quasi omne auctore scribe in proprio lingua nationale, id 
es, in plure lingua neolatino, in plure germanico, in plure slavo et in 
nipponico. Tale multitudine de linguas, in labores de interesse com¬ 
mune ad toto humanitate, constitue magno obstaculo ad progressu. 

Plure propone de reveni ad latino scholastico, et non seque 
proprio consilio. Octo anno de studio, quale es facto in nostro 
scholas, non suffice pro posside latino. 

Alios propone uno lingua nationale. Nos pote lege uno lingua 
extraneo, post tempore non longo, sed pro scribe in isto lingua cum 
regulas de grammatica, es necessario plure et plure anno. 

In fine, alios propone linguas plus aut minus artificiale. 

Descartes, in anno 1629, imagina lingua, que « publico pote 
lege et scribe, cum solo vocabulario, post sex hora de studio. Per 
tale lingua, homine rustico pote judica de veritate, melius quam 
philosophos de hodie». 

Leibniz, in plure libro, expone ideas profundo super isto quae¬ 
stione. In manuscriptos, publicato solo in 1903, propone grammatica 
rationale cum vocabulario latino; grammatica rationale elimina 
declinatione, plurale, abstracto, etc. 

Sed lingua rationale remane in mente de philosophos. 






Schleyer (1831-1912), parocho apud Konstanz, in 1879 publica 
primo libro de Vp = Volapiik,, worldspeech. 

Vp trahe vocabulos ex linguas naturale. 

Vp in, non, de, sal, sol es latino. 

Vp doni, fani, fin, mod, pip... deriva ex latino domo, fama, fine, 
modo, pipa... 

Vp dog = cane, bed = lecto, beg = preca, god = deo, es anglo. 

Vp vol — mundo, puk = lingua, deriva ex anglo world, speech. 

Vp habe vocabulos derivato ex italiano, teutico (deutscli), 
russo. 

Vp habe orthographia phonetico, non litteras muto, non litteras 
cum plure sono. 

Per vocales -a, -e, -i indica casu; per -s plurale. 

Ergo Vp doni, doma, dome, domi, donis, domas, domes, domis es 
nominativo, genitivo, dativo, accusativo singulare et plurale de 
dom = domo. 

Persona de verbo es indicato per pronomine personale. 

Tempore per praefixo. Vp e-stud, o-stud vale « stude in praete¬ 
rito », « stude in futuro ». 

Systema de praefixos et suffixos indica modo de verbo, deri¬ 
vatos, etc. 

Exemplo de Vp: « o fat ob-a-s, kel bin-ol in sili », versione 
litterale: «o pater ego-genitivo-plurale, qui es-tu in caelo», id es 
« pater noster qui es in caelo ». 

Plure homine attesta quod suffice sex hora pro stude gramma¬ 
tica, et pro lege et scribe in Vp cum auxilio de suo vocabulario; 
dum in omne alio lingua es necesse annos. Sed qui non cognosce 
clave de Vp, intellige nihil de isto lingua. 

Ergo necessitate de propaganda pro auge numero de adeptos. 

In primo tempore, auctore diffunde Vp in Germania de Sud. 

In 188(3, Kerkhoffs, docto professore de linguas in Paris, publica 
manuale, vocabulario, et uno periodico, que diffunde Vp in Francia 
et in toto mundo. In 1889 existe 283 societate pro Vp, in Europa, 
Asia, Africa, America, Oceania. Professores diplomato de Vp es 
ultra 1600; manuales de Vp es in numero de 316, de que 182 es 
publicato in solo anno 1888. Et in isto anno es publicato 25 perio¬ 
dico in Vp, de que quatuor in Italia. 

Kerkhoffs propone de simplifica grammatica de Vp. Alios 

propone modificatione plus grave, et surge multitudine de linguas 
concurrente. Uno es Esperanto, anno 1887. 

Fautores de lingua internationale, conveni numeroso ad secundo 
congressu, Munchen 6-9 augusto 1887, et funda Academia pro Inter lin¬ 
gua; Schleyer es praesidente, Kerkhoffs directore. Tertio congressu, 
Paris 1889, approba statuto. In primo tempore, 1887-1892, Academia 
simplifica grammatica, que pote es reducto ad pauco aut nihil. Sub 
secundo directore, ing. Rosenberger in Petroburgo, 1893-1898, 
Academia collige 4500 vocabulo commune ad linguas de Europa, 
et resulta lingua que omne homine culto intellige ad primo visu, 
aut quasi. Sub tertio directore, rev. Holmes in New York, 1898-1908, 
socios publica vocabularios. 

Prof. Peano, post 1903, publica libros de mathematica in * latino 
sine flexione », lingua sine grammatica et sine vocabulario proprio. 
Et Academia, in die 26.XII.1908, nomina illo directore. 

Academia, in 1910, pone in suo Statuto « Qui mitte ad the¬ 
saurario fr. 10 per anno, es socio de Academia »; et redde ingressu 
libero ad fautores de omne opinione. Resulta expositione continuo 
de omne forma de lingua auxiliare, et de omne experimento. Inter- 
lingua es scientia de scribe in modo plus facile, logico et diffuso, 
quam in omne alio lingua. I.ibertate es conditione necessario in 
scientia. Varietate de linguas es plus apparente quam reale: vario 
experimento converge subito ad solutione definitivo. 

* 

* + 

Ex longo et patiente studio de interlinguistas resulta: 

Grammatica pote es reducto ad pauco aut nihil. 

Existe magno vocabulario commune ad linguas de Europa, que 
suffice pro construe lingua naturale, intelligibile ad primo visu aut 
quasi ab omne homine que cognosce suo lingua scientifico. 

Vocabulario internationale es quasi toto latino, incluso graeco, 
et es documento vivente pro historia de civilizatione. Si nos adopta 
orthographia latino, lectore pote interpreta vocabulo dubio cum 
auxilio de solo vocabulario latino ad usu de schola. 

Plure libro expone historia de labores pro lingua auxiliare: 

COUTURAT et Leait, Histoire de /a langue universelle , Paris 1903, 
de pag. 576. Les notivelles langues internationales , 1907, de pag. 112. 

GUERARD, A short history of the international language movement, 
London 1922, de pag. 268. 

G. Di Dia, La lingua universale, Academia pro Interlitigua, 1927. 

PANKHURST, The future of international language, London 1927, 
de pag. 95. Isto novo et importante libro da idea claro et completo 
de quaestione. 

* 

* * 

In 1910, Academia, per volatione, approba etiam regulas pro 
Interlingua. Regulas es solo consilio dato ab majoritate aut unani¬ 
mitate de socios, et es obligatorio pro nullo. Qui non seque regulas 
de Academia es precato de expone regulas de suo lingua. 

Regulas pro Interlingua. 

1. Interlingua adopta omne vocabulo commune ad A. F. H. I. P. T. R. (‘). 

Et omne vocabulo latino cum derivatos anglo. 

2. Omne vocabulo, que existe in latino, habe forma de thema latino. 

3. Suffixo -s indica plurale. 


be Vocabulario. 

Infante disce primo vocabulo pro voca matre; et in aetate de 
duo anno exprime omne suo idea per 50 vocabulo. 

Ad homine rustico suffice 300 aut 1000 voce. Phaedro fac loque 
lupo et agno et multitudine de alios animale per 1000 voce; tale 
es numero de voces noto ad studentes de latino, in aetate de 10 ad 
14 anno. 

Biblia, id es «omne libro», per 5462 vocabulo hebraico, 
describe: creatione de mundo; expulsione de homine ab paradiso 
terrestre; fratricidio de Cain; diluvio universale que fac peri homines 
malo; Noe et familia que genera homines pessimo (Genesi XIII 13), 
que committe omne specie de crimine, usque ad tempore de Romanos. 


( l ) A. = anglo, V. — fratu,ais, H. = hispano, I. = ilaliano, P. = portuguez, 
T. = teutico, transcriptione L. de deutsch, germanico moderno, R. =_russo, L. = latino, 
G. — graeco, IL. = Interlingua. 

Api = Academia pro Interlingua. 



Homero, per 5600 vocabulo, incluso nomines de persona et de 
urbes, et vocabulos composito, describe iliade de malos producto ab 
ira de Achille; dissidio inter Jove et Junone; strage de Graecos et 
de Trojanos, per causa de Helena simile ad dea, usque ad funere de 
Hectore domatore de equos. Et describe odvssaea de Ulysse captivo 
de nympha Calypso; Cyclopes anthropophago; Hiolo domino de 
ventos; Circe que muta homines in animales; descensu de Ulysse ad 
inferno; cantu de Sirenes; Ulysse que vita Charibdi et non incide 
in Scylla, et infine procos (praetendentes) que devora boves et agnos 
de Penelope, et strage de illos. 

Plus proximo ad nos, Dante (anno 1272 ad 1321) describe 
inferno, purgatorio et paradiso per 7000 vocabulo; Milton, 1608-1674, 
canta paradiso perdito per 8000 vocabulo; 12 000 es in Goethe, 
15 000 in Shakespeare. 

Vocabularios de uno lingua, que contine vocabulos de omne 
scriptore, es plus amplo. 

Vocabulario de latino classico contine 25 000 voce. 

Vocabulario Anglo de Webster a. 1801, contine 80 009 voca¬ 
bulo; id es 55 524 graeco-latino, 22 220 germanico, 2 265 de vario 
origine. Suo editione de 1910 contine 400 000 vocabulo. 

Vocabulario Anglo «Funk & Wagnalls, Nae Standard dictionary, 
New York 1919», contine 450 000 vocabulo; suo compendio Desk 
Standard dictionary, contine 83 000 vocabulo de usu plus commune. 

Si nos considera quod botanicos da nomine ad omne specie de 
herba, zoologos ad omne specie de insecto, astronomos ad omne 
stella, resulta quod numero de vocabulos necessario in omne 
scientia es infinito. 

Sed maioritate de vocabulos es ultra raro; homine instructo 
cognosce circa 10 000 voce de proprio lingua. 

Informationes praecedente es tracto ex Max Mulier, The Science 
of Language, et plure alio libro, aut per computatione de voca¬ 
bulos in vocabularios speciale. 

Vocabulos populare es saepe differente ab uno ad alio lingua. 
Qui cognosce solo linguas populare, non crede ad vocabulario in- 
ternationale. 

Linguas culto de Europa habe numeroso vocabulo commune. 
Suffice de consulta vocabularios de dimensione medio, continente 
circa 30 000 vocabulo. 








— Ii — 


Exemplo: I. grammatica, A. grammar, F. grammaire, H. gra- 
malica, P. grammatica, T. Gramviatik, R. transcripto grammatica, que 
deriva ex L. grammatica, que deriva ex G. ypupiumxi'|. 

Es A. F. H. I. P. T. R. nomine de scientias, ex Graeco: 

Agronomia, analysi, anthropologia, arithmetica, astronomia, ballistica, 
bibliographia, bio/ogia, botanica, calligraphia, catechismo, chemia, chi¬ 
rurgia, cosmographia, cosmologia, crystallographia, encyclopaedia, entomo- 
logia, etymologia, gastronomia, geographia, geologia, geometria, gratn- 
matica, hermeneutica, historia, hydraulica, hydrodynamica, hydrographia, 
hydroslatica, logica, mathematica, mechanica, melaphysica, mnemonica, 
mytho/ogia, onto/ogia, optica, orlographia, paedagogia, paihologia, phar¬ 
maceutica, philologia, philosophia, physica, poesia, rhetorica, statica, 
stereographia, stereometria, strategia, technologia, topographia, trigono- 
metria, zoologia. 

Ex latino: jurisprudentia, literatura, medicina, militia, religione. 

Ex arabo: algebra. 

Non solo nomine de scientia, sed toto nomenclatura scientifico 
es internationale. Per exemplo, in logica, habe internationalitate 
completo voces graeco-latino: axioma, analogia, thesi, hypothesi, an/i- 
thesi, analysi, synthesi, theorema, problema, lemma, critica, s : sterna, 
idea, methodo, etc. 

Et latino: argumento, classe, deductione, definitione , fundamento, 
introductione, modo, natura, nomenclatura, operatione, principio, proba, etc. 

Ergo libro de mathematica, scripto in anglo aut germanico aut 
russo, in realitate es scripto in graeco-latino. 

Voces sequente relativo ad commercio habe internationalitate 
A. F. H. I. P. T. R.: 

Ex latino: accepta, accredita, actione, activo, agente, articulo, assi¬ 
gnato, associatione, commercio, commissione, commissionario, concordato, 
confisca, contractu, contrafactione, corr e spondente, credito, creditore, cu¬ 
ratore, cursu, debito, fabrica, fabricante, fructu, interesse, manuf actura, 
moneta, negotiante, obligatione, occasione, passivo, praemio, pretio, pro¬ 
visione, sequestro, speculatione, speculatore, taxa. 

Ex graeco: monopolio. 

Ex arabo: magazin, tara, tariffa. 

Ex italiano de 1400, ex vario origine: agio, banco, bancarotta, 
cassa, finanza, firma, posta, va/u/a. 

Voces de internationalitate totale, relativo ad schola: 



Ex L. : citatione, commentario, co7npilatore, copia, cursu, cursivo, 
declama, dictione, disputa, dissertatione, doctrina, documento, exa7tiine, 
exa77iinatore, exemplare, facultate, fro7ilispicio, instituto, instrumento, 
introductione, lectione, lectore, literatura, 7/iagistro, manuscripto, modo, 
7io/)ie7iclatura, 7iota, ope7-atione, oratore, praemio, professore, prosa, re- 
ce7isio7ie, redactio7ie, relatio7ie, tabida, textu, titulo, tractatu, univer¬ 
sitate, vocale. 

Ex G. : charta, papyro, schola, didactica, poema, poCsia, 7/iusica, 
drama, coi/iaedia, tragcedia, mimica, harmonia, tnelodia. 

Nomine Internationale de plantas: 

Ex L.: borrago, castanea, carduo, fico, lactuca, lauro, lilio, 7/ialva, 
oliva, pahtia, ranunculo, rosa, salvia, rosmarino, ruta, tuberosa, viola. 

Ex G.: acacia, a77iara7ito, asparago, anemone, atiiso, balsamina, cacto, 
cedro, cichoria, hyacinto, menta, mespilo, myrto, narciso, persica. 

Ex Arabo: cofea, jas77iino (F. jasmin). 

Ex Americano: tnais, tabaco. 

Ex Sinense: thea. 

Nomine internationale de animales: 

Ex G.: amphibio, crocodilo, delphino, dracone, hycena, hippopotamo, 
leone, leopardo, ostrea, phasiano, polypo, tigre. 

Ex L.: asino, cato, mollusco, 77iulo, pavone, scorpiotie. 

Vocabulos Italiano et A. F. H. P. T. R., relativo ad musica: 
accompag7iare, accordo, adagio, allegro, aria, ballo, ba/letto, cantata, 
concerto, duetlo, falselto, fuga, largo, libretlo, 7/iaestro, pia7io, presio, 
prii7iado7ina, serenata, tempo. 

Pauco vocabulo es identico in orthographia A. F. H. I. P. T. R.: 
panorama, boa, villa, delta, alibi, omnibus, deficti. 

Vocabulos internationale in tempore moderno pr£esenta pauco 
variatione in orthographia. 

Si vocabulo es internationale ab tempore de imperio Romano, 
aut in medio aevo, orthographia es plus vario, et es utile de con¬ 
sulta vocabularios etymologico. Exemplo: L. I. asino, H. P. astto, 
F. ane, A. ass, T. Esel, R. osel, ex L. asello, deminutivo de asino. 

Exemplo de voces latino facto germanico in tempore de im¬ 
perio Romano: 

Moneta Milnze, strata Strasse, vino IVeiti, musto Most, muro 
Mauer, cellario Kel/er, tegula Ziegel, aceto Essig, sinape Setif, planta 
Pfianze, bacino Becken, Caesare Kaiser, calce Kalh. calice Kelch, car- 



— 8 — 


cere Ker/cer , ceraso Kirsche , cicere Kicher, pice Pech , cista K&fe, 
pavone Pfau, persica Pfirsich , pipa Pfeife, pipere Pfeffer. 

Ultra vocabulos commune, que habe origine historico, existe 
numeroso alio vocabulo de origine indo-europaeo. Es tale: 

Numeros: uno, duo, tres, ... decem, centum. 

Parentes: patre, matre, fratre, sorore, nepote, socero, nuru, vidua. 

Partes de corpore: capite, barba, aure, oculo, collo, dente, corde, 
genu, lingua, pede, pelle. 

Elementos grammaticale: me, te, se, ab, in, per, es, sta, suffixo -j' 
pro plurale, etc. 

Exemplo: L. sex, I. sei, F. six, H. P. seis, A. six, T. seclis, 
R. shiesti, G. hex (hexagono), Sanscrito shash. 

Si nos decompone vocabulos internationale in elementos, resulta 
expressione pro omne idea. Exemplo: 

L. I. P. anno, H. aj}o, F. an, vive in derivatos A. annals, annalist, 
annual, in T. Annalen, Anniversarien, Annna/itilt, et in R. annaly. 

L. H. P. sol, L. I. sole, F. solei/, habe derivatos A. solar insolation 
solstice parasol, T. solar, solarisck. Solarium, Solstitium, Parasol; in 
Dano et in Suedo sol, et in R. so/ntse, insolatsia. 

Notione de vocabulos internationale es utile pro stude linguas 
moderno et antiquo; et es pretioso instrumento de communicatione 
inter populos; voce internationale es moneta que habe cursu in 
omne natione. 

Meo « Vocabulario Commune ad Linguas de Europa », editione 
de 1909, non plus in commercio, contine tabula de 1611 vocabulo 
A. F. H. I. P. T. R. ex graeco-latino, 460 ex indo-europaeo, 35 ex 
arabo, et 154 ex vario origine. Novo editione es de 1915. 

Sed consultatione de numeroso vocabulario es labore longo. 
Academia consilia regula plus simplice, de adopta omne vocabulo 
anglo-latino, id es, vocabulo latino scripto in vocabulario etymolo¬ 
gico anglo. Latino et anglo es duo extremo in tempore et in spatio 
de lingua internationale. 

Vocabulario Interlingua-iialiano-inglese e italiano-inter lingua de nostro 
socio directore et thesaurario ing. G. CANESI, Torino 1921, contine 
10 000 vocabulo anglo-latino, sub triplice orthographia latino-ita- 
liano-anglo. Illo es multo commodo pro interlinguistas, et suffice 
pro omne usu. 

Sine variante sensibile, scriptore pote adopta vocabulos latino 
scripto in vocabulario etymologico de proprio lingua. Qui stude Inter- 
lingua, stude etymologia et valore exacto de vocabulos in suo lingua. 

In chemia, symbolos es de usu universale. « Au » es symbolo 
de auro, F. or, A. gold. 

Nomenclatura de Botanica et de Zoologia es de usu universale 
in scientia; tale nomenclatura es latino « canis, vulpes », aut ex 
alio origine « cofea, thea ». 

Volapiik in editione de 1884, habe 1400 vocabulo radicale tracto 
ex latino, anglo, et alio lingua, sine regula visibile; indica sole per 
vocabulo latino, et luna per vocabulo anglo. Tunc concurrente 
indica sole per vocabulo anglo, et luna per latino, et surge babele 
de linguas artificiale. 

In 1889, J. Lott, constructore de ferrovias in Wien, demonstra 
existentia de vocabulario internationale, et da plure exemplo de 
lingua, que omne homine culto intellige sine studio. Liptay medico 
in Chile, et plure alio, perveni in illo tempore ad idem resultatu. 

Academia, in periodo 1893-1898, in serie de circulares, collige 
4500 vocabulo internationale, que compara cum L. A. F. H. I. T. R. 

Exemplo de lingua de Academia in 1895: « Publikasion de 
labors sientik in ist lingu es multe preferabl ka publikasion in 
kelkun lingu nasionik; no es necesik tradukar tal artikles in otr 
lingus, kause omnihom komprend origin skribed per vo aut». 

Omne vocabulo es de origine latino; « Publicatione de labores 
scientifico in isto lingua es multo prteferibile quam publicatione in 
altero linguas, per causa quod omne homine comprehende originale 
scripto per vos ipso ». Vocabulos es etiam italiano, franco, anglo, etc. 

Resulta evidente qdod vocabulario internationale es latino, et 
es documento pro historia de civilizatione in Europa. 

Orthographia. 

Qui cognosce uno lingua de Europa, lege in suo vocabulario 
etymologico, quod I. H. P. rosa, F. A. T. rose, R. rosa, Suedo ros, 
Nederlandese roos, Magyar rozsa, etc. deriva ex L. rosa; isto vo¬ 
cabulo es scripto in vocabulario etymologico de omne lingua. Ex 
orthographia latino deriva orthographia in linguas moderno. Ergo 
Academia consilia orthographia latino. 

Plure vocabulo habe in latino uno solo forma: ad, in, ei, non, 
ser/iper, lieri, decem. 

Si vocabulo habe in latino plure forma, per causa de decli¬ 
natione et conjugatione, nos adopta thema, id es ablativo rosa, anno, 
denie, sensu, die, novo, me, te, se, illo, uno: aut nominativo quando non 
habe suffixo, prisma, nos, vos, duo, qui, breve; imperativo ama, habe 
scribe, audi, es, fi; irregulares imita, vol, pote, que ex" quem. 

Thema resulta ex rosam, dentem, sensum, diem, brevem, quem, 
sine suffixo -m de accusativo; ex rosas, annos, dentes, sensus, dies, 
breves, sine suffixo -s de plurale; ex amare, habere, scribere, audire, 
ire, ferre, sine suffixo -re de infinito; ex amat, habet, audit, est, it, 
sine suffixo -t de persona. 

Pauco ablativo es in —i; brevi; forma breve ex accusativo brevem, 
plurale breves, es plus simplice pro illos que non cognosce latino. 

Thema latino, non nominativo, vive in linguas moderno. Exem¬ 
plo de thema latino, que es vocabulo italiano-hispano-portuguez: 

arbitro, argento, astro, campo, fisco, arte, carne, classe, dote, lite, 
monte, parte, plebe, principe, vertice, veste. 

Derivatos internationale, in orthographia anglo: 

arbitrary, argentine, asironomy, campestral, fiscal, artist, carnivorous, 
classi/y, do/al, litigate, mountain, ■ par (ia l, plebeian, Principal, vertical, 
vestiary, 

SKEAT, EtymologicaI diciionary of ihe English language, 1888, 
dice: « Is a mere absurdity to cite the Latin nominative », versione: 
«Es mero absurdo de cita latino nominativo». 

bispositione de Vocabulario latino ad usu de schola. 

Pro usu de interlinguistas, plure socio de Academia, Peano in 
1909 et 1915, Pinth 1912 et 1917, Basso 1914, Canesi 1921, publica 
voces internationale sub forma de thema latino, in ordine alphabe- 
tico. Qui posside uno ex istos vocabulario, pote lege et scribe 
Interlingua sine alio studio. 

Qui ignora latino, et non habe vocabulario praecedente de Inter¬ 
lingua, sed habe solo vocabulario latino ad usu de schola, libro que 
existe in omne bibliotheca, cum versione in omne lingua, debe 
stude regulas sequente, ex grammatica latino; 

* 

* * 

Vocabulario latino contine in ordine alphabetico vocabulos ad, 
in, decem, rosa, prisma, duo, ... 

Vocabulario latino da duo forma de nomine: «rosa rosae», 
«dens dentis», nominativo et genitivo. 

Si genitivo termina in -ae, -i, -is, -us, -ei, 
thema (ablativo) termina in -a, -o, -e, -u, -e. 

Exemplo: Vocabulario latino: « rosa rosae », thema rosa; annus 
anni, anno; liber libri, libro; vinum vini, vino; fames famis, fame; 
pax pacis, pace; rex regis, rege; dens dentis, dente; pes pedis, pede; 
mater matris, matre; nomen nominis, nomine; leo leonis, leone; genus 
generis, genere; corpus corporis, corpore; casus casus, casu; cornu 
cornus, cornu; dies diei, die. 

Vocabulario latino contine adjectivo: 

« Novus nova novum »; thema-ablativo novo. 

« Brevis breve », thema-nominativo neutro breve. 

Pronomine: ego me; tu te; se; nos; vos; ille illo; iste isto, id 
(A. it); qui; que (ex quem). 

Vocabulario latino da plure forma de verbo amo amas amavi 
amatum amare». Ultimo es infinitivo; suppresso -re, resulta 
thema ama. 

In modo simile: habeo habere, habe; scribo scribere, scribe; 
fugio fugere, fuge; audio audire, audi. 

Verbos, que in latino es irregulare: 

Imitor imitari, imita; medeor mederi, mede; nascor nasci, nasce; 
orior oriri, ori. 

Sum esse, es; fio fieri, fi; eo ire, i; fero ferre, fer; iacio 
facere, fac; volo velle, vol (ex volo); possum posse, pote (ex potente); 
pluit pluert, plue. 

Existe plure vocabulo internationale non scripto in vocabu¬ 
lario latino: logarithmo, oxygenio, telegrapho, radiophonia, aeroplano, 
inter lingua, ex grteco-latino; algebra, cifra, cofea, thea, latino scien- 
tifico; A. club, F. buffei, A. albino, I. allegro. Lectore cognosce isto 
vocabulos et non consulta vocabulario. 

Qui scribe in Interlingua, pote adopta omne vocabulo que 
prtefer, sed debe explica illos, quando time quod lectore non 
intcllige. 




Volapuk non habe regulas pro orthographia. Academia in 1895 
muta ae et oe in e , ph in /, c in k aut s, supprime vocale finale, 
simplifica consonantes duplo, etc. Et in 1902, muta regulas de 
orthographia, quod redde de valore commerciale nullo publicationes 
pnecedente. Academia, in 1909-1912, post longo discussione, approba 
thema latino. Vocabulario de Interlingua resulta utile, sed non 
necessario. In casu dubio, suffice de consulta vocabulario latino ad 
usu de schola. 

Lingua sine grammatica. 

Grammatica tormento de pueritia, es quasi semper inutile. Nos 
considera, per exemplo, italiano: 

Io sirivo. Tu leggi. Noi abbiamo una lingua e due orecchi. La 
lingua internazionale ieri era un'utopia, domani sarci le verita. 

Scribe omne vocabulo sub forma citato in vocabulario, et sup¬ 
prime elementos inutile; resulta italiano sine grammatica: 

Io scrivere. Tu leggere. Noi avere uno lingua e due orecchio. Lingua 
internazionale ieri essere utopia, domani essere verita. 

Tale lingua es tam claro quam lingua cum grammatica. Resulta 
inutile genere, numero, articulo, persona, modo, tempore de verbo, etc. 

Si cum auxilio de vocabulario italiano-franco nos verte omne 
vocabulo, resulta franco sine grammatica: 

Je ecrire. Tu Ure. Nous avoir un langue et deux oreille. Langue 
intemational hier cire utopie, demam etre verite. 

Tale lingua es «petit negre », commodo pro qui non pote 
occupa annos de vita, pro stude 2265 forma differente de verbo in 
lingua franco (Lemaire, Lecons sur Ilo, 1909). 

Anglo sine grammatica: 

I write. You read. IVe have one tongue and two ear. 

Isto es anglo vero, excepto ear-s. Lingua anglo habe pauco 
grammatica. 

Lingua de Sina (China) non habe grammatica. Formulas de 
mathematica, quale 2 — j— 3 = 5, es propositione sine grammatica. 

Lingua sine grammatica es de interpretatione immediato cum 
auxilio de solo vocabulario. Viatore in natione extraneo, per 100 vo¬ 
cabulo, pote loque in lingua sine grammatica, et publico intellige. 

Sed non es decente de publica uno libro in lingua nationale sine 
grammatica, aut contra grammatica, sicut non es decente de ambula 
in publico cum veste contra habitudine. 

Nos non time indignatione de Cicerone et de Horatio, et nos 
reduce omne vocabulo ad thema. Resulta « latino sine flexione »: 

Me scribe. Te lege. Nos habe uno lingua et duo aure. Lingua 
inter nationale heri es ulopia, cras es veritate. 

Grammatica non es semper inutile. Si suppressione de flexione 
confunde singulare cum plurale, praeterito cum futuro, activo cum 
passivo, tunc nos muta forma de propositione. 

B. Russell, The principies of mathematics, Cambridge a. 1903, dice: 

« The excellence of granimar as a guide is proportional to the 
paucity of inflexions, i. e. to the degree of analysis effectued by 
the language considered ». 

Versione: « Excellentia de grammatica ut regula de logica, 
es proportionale ad paucitate de flexiones, id es, ad gradu de ana- 
lysi effectuato per lingua considerato ». 

Distinctione de partes de oratione « substantivo, adjectivo, 
verbo, adverbio, praepositione», es relativo ad lingua cum fle¬ 
xiones; et habe nullo valore logico; hoc es ultra noto ad linguistas. 
Toto nomenclatura de grammatica resulta sine valore. 

Quaestiones de grammatica. 

Nunc nos stude elementos de grammatica latino et de linguas 
moderno. 

Casu latino es mortuo. Praepositiones ab, ad, de, in... es elemento 
de vocabulos internationale: ab-dicatione , aberratione , ab-origines, 
abscissa, absoluto, etc. 

Latino: « Vox populi, vox Dei » = IL. (Interlingua) « Voce de 
populo, voce de Deo». 

L. « Hodie mihi, cras tibi » = IL. « Hodie ad me, cras ad te ». 

L. « Gratia generat gratiam, lis generat litem » = IL. « Gratia 
genera gratia, lite genera lite ». 

L. « In medio stat virtus » = IL. « Virtute sta in medio ». 

L. et IL. «Nemo propheta in patria». 

Suffixo -4 pro plurale es Internationale: latino matres, franco 
meres, hispano et portuguez madre-s, anglo mothers, nederlandense 
moeders, grseco meteres, sanscrito mdtara-s, volapiik mot-s. 

Supprime illo quando es solo concordantia grammaticale: 

« Homine habe uno lingua, duo aure, decem digito, plure 
dente, et numeroso capillo ». 

L. « Verba volant, scripta manent » = IL. « Verbo vola, scripto 
mane (remane)». 

Lingua Magyar non indica plurale post numero. 

Nos pote supprime plurale in propositione que logico voca 
« universale »: 

L. « Leones sunt fortes» = L. « Leo est fortis » = I!.. « Leones, 
es forte », aut « Leone es forte ». 

L. « Verba movent, exempla trahunt » = IL. « Verbo move, 
exemplo trahe ». 

Plurale, quando habe valore logico, pote es substituito per 
uno vocabulo: 

« Patre habe filios » = « Patre habe plure filio ». 

Articulo non existe in Latino et in Russo, et es inutile. 

IL. « Tempore es moneta » = I. «II tempo e moneta » = 

« Time is money ». 

Articulo I. il lo la, F. le /a, H. el lo ta, P. o a, A. //te, T. der 
die das, quando habe valore, significa ilto. IL. « Da ad me libro, 
illo libro, uno libro, meo libro, illo meo libro, ... ». 

Comparativo et superlativo latino: « majore maximo, minore 
minimo, meliore optimo, pejore pessimo » es internationale. 

Linguas moderno indica comparativo per filus, et superlativo 
per ultra, trans (F. tres), vere (A. very). 

Genere artificiale es complicatione inutile. Mas = masculo, et 
femina indica genere naturale, «cane mas, cane femina». 

Vocabulos: «patre matre, fratre sorore, propheta prophetissa», 
es internationale. 

Concordantia de adjectivo cum substantivo non existe in A. et es 
inutile.L. «ars longa, vita brevis » = IL. « arte es longo, vita es breve». 

In lingua sine genere artificiale, distinctione inter nomine et 
adjectivo es inapplicabile: « the distinction between noun and 

adjective is inapplicable to English grammar » (Encyclopaedia Bri¬ 
tannica). 

Numeros latino: « uno, duo, tres, quatuor, quinque, sex, septem,, 
octo, novem, decem, centum, mille », es internationale. 

11= decem et uno, 15 = decem quinque, 20 = duo decem, 
1925 = mille novem centum duo decem quinque. 

0 = zero (ex Arabo). 

1 000 000 = millione (ex Italiano). 

1 000 000 000 = milliardo (ex F.). 

Numeros ordinale: « primo, secundo, tertio,... decimo, cente¬ 
simo » es internationale; nos pote elimina illos. 

« Alphabeto latino habe 25 (duo decem et quinque) littera:- 
ABCDE FGHIJ KLMNO PQRST UVXYZ ». 

« Primo littera es A. Secundo es B. C es ante D. F es post E. 
H es inter G eri. Z es ultimo. Y es ante ultimo. O es in loco 15. 
T habe numero 20 ab principio, et numero 6 ab fine ». 

Pronomine indica persona de verbo: « Me habe, te habe, illo 
habe, nos habe, vos habe, illos habe », simile ad A. « I have, we 
have, you have, they have». 

Suffixo pro tempore de verbo es inutile. < Tempore es moneta », 
« rosa habe odore ■», «duo plus duo vale quatuor», et omne propo¬ 
sitione de scientia, non depende ab tempore. 

« Si hodie es mercurio-die, heri es marte-die, ante heri es 
luna-die, cras es jove-die, post cras es venere-die ». 

« Interlingua in prteterito es utopia, in futuro es veritate » . 

« In principio Deo crea caelo et terra ». 

Futuro latino ama-bi-i consta de thema ama, de -bi identico ad 
fi, et de suffixo -/ de persona; et es mortuo. 

Nos pote indica futuro per: « i stude » = F. « va etudier » 
= I. « va a studiare » = A. go to study ». 

L. « Qui amat periculum, peribit in illo » (Ecclesiaste III, 27) 
= « Qui ama periculo, i peri in illo ». 

Isto i es noto per grammatica latino, quale thema-imperativo 
de verbo « eo ire »; vive in infinitivo I. ire, F. ira, H. P. ir, et in 
compositos internationale ad-i-tu, ex-i-tu, itans-i-iu, etc. 

Forma « vol stude, debe stude » responde ad futuro A. « will 
study, shall study ». 

Forma « habe ad stude » responde ad I. « studiera », et similes 
in F. H. P., ex L. « studere habet », A. « have to study ». 

«Qui stude, fi docto». Isto fi = i es, I. diventa, F. devient, 
A. become. T. wird responde per etymologia ad L. verte. 

Quod grammaticos voca futuro, in omne lingua es statu praesente. 

Nos pote indica prazterito per adverbio latino Jam (I. gia, 
F. deja, H. ya, P. ja). 

L. « Multa renascentur quae jam cecidere » (Horatio) = « Multo 
re que jam cade, i renasce » = « Multo re, que in praeterito cade, 
in futuro renasce ». 

Etiam indo-europaeo e indica praeterito. 

Isto e es augmento in Graeco; Sanscrito muta e in a: 

Graeco eqpegov, e-pke-ron = Sanscrito a-bhar-am = « me e fer ». 

Graeco e8a), efiifico, e-do = Sanscrito a-da-l = «illo e da». 

Graeco uuto; sapr) = L. ipse dixit = « ipso e dice » . 

Latino e =ex; ex-praesidente = praesidente in praeterito. 

Volapuk indica tempore per augmento, sicut in graeco: Vp. 

« e-fug » = Interlingua « e fuge » = Graeco «pir/e. 

Sed publico non intellige elemento e sine explicatione. 

« Me veni ab scribe» responde ad praeterito F. « je viens d’ecrire»_. 

«Me habe scripto» reproduce praeterito I. «io ho scritto», 
F. « j’ai ecrit », A. «I have written », T. « ich habe geschrieben », 
L. « scriptum habeo » , significa « me habe, tene, posside libro 
scripto», et indica statu praesente. 

nodo de verbo es inutile. Lingua A. non habe suffixo pro 
infinitivo. 

L. « Do ut des » = « Me da ut te da » .' 

L. «Edimus ut vivamus» = «Nos ede pro vive». 

L. (S. Paulo) « Qui non laborat, non manducet » = « Qui non 
labora, non debe manduca ». 

L. et II..: « divide et impera », «in dubio abstine», « ab uno 
disce omnes», «ne projice margaritas ante porcos». 

Latino de Luca IV, 23: « Medice, cura te ipsum » = « O medico 
cura te ipso » . 





— 17 — 


« Me stude, me vol stude» = A. « I study, I will study », 

« Me habe libro ad stude » = A. «I have book to study ». 

L. «Errarehumanum est» = «Errore es humano» = «Homo erra». 

L. « Beneficium accipere libertatem vendere est » (Publio Syro) 
= « Qui accipe beneficio, vende libertate ». 

L. « Ars est celare artem » (Ovidio) = « Arte cela arte ». 

L. « Accipere quam facere pra?stat injuriam » (Cicerone) = « Es 
melius de recipe quam de fac injuria ». 

I. « Volere e potere » = F. « Vouloir c’est pouvoir » = « Qui 
vol, pote». 

L. « Prudentis est mutare consilium » = « Homine prudente 
muta consilio». 

L. « Laborare est orare » = « Qui labora ora » = L. « Qui la¬ 
borat orat». 

Articulo graeco to, indo-europa?o, pote indica infinitivo. Vide 
libros citato. 

Participio latirto in -nte vive in numeroso vocabulo A. F. H. 
I. P. T. R. « adjutante, agente, assistente ». Nos pote exprime illo 
per que, qui, quod. 

Que, thema de latino quem, ablativo quo, I. clie, F. H. P. que, 
A. who. 

« Vacante = que vaca. Tangente = que tange. Studente = qui 
stude ». 

L. « Ducunt volentem fata, nolentem trahunt» (Seneca) = « Fato 
duce qui vol, trahe qui ne vol », 

L. « Plures adorant solem orientem quam occidentem » = « Plures 
adora sole que (dum) ori, quam dum cade ». 

Passivo latino « amor amaris amatur » es mortuo. 

Linguas moderno A. F. H. I. P. T. indica passivo per participio, 
que in latino habe suffixo -to: «amato, completo, audito ». 

Additione de suffixo -to ad thema de verbo in latino satisfac 
regulas complicato: scribe scripto, rumpe rupto, fer lato, etc. 

Academia, in 1890, regulariza participio passivo, et obtine vo- 
cabulos artificiale. 

Solutione plus naturale es de adopta participio passivo latino, 
sine modificatione. 

Vocabulario latino ad usu de schola cita verbo sub forma « amo 
amas amavi amatum amare»; ex < amatum », vocato «supino», 
resulta participio amato. Et viceversa, vocabulario contine in ordine 
alphabetico, « amatus a uni » . 

Participio passivo latino es quasi semper internationale. 

Anglo « allude allusion, deride derision, describe description, 
■evident vision, indulge induit, frangible fracture,Verbos latino, 
que habe duplice forma internationale, de praesente et de supino, es 
in numero de circa 100. 

Nos pote elimina passivo per conversione de propositione. 

« Filio es amato ab matre » = « Matre ama filio ». 

L. «Fortes fortibus creantur» = «Homine forte es creato ab 
forte» = «Homine forte crea forte». 

L. « Avarus nullo satiatur lucro » (Seneca) = « Avaro es satiato 
ab nullo lucro » = * Nullo lucro satia avaro ». 

Si propositione cum passivo non habe subjecto explicito, suffice 
de scribe nos, homo, et se. 

Nos distingue: homo = P'. on, T. man, et homine = F. homine, 
T. Mann. 

L. « Amici probantur rebus adversis » (Cicerone) = « Amico es 
probato in adversitate » = « Nos proba amico in adversitate ». 

L. « Similia similibus curantur» = « Nos cura simile per simile». 

L. « Quod gratis asseritur, gratis negatur » = « Quod gratis es 
asserto, gratis es negato» = s Quod uno gratis assere, alio gratis 
nega». 

L. «Frangar non flectar» = «Me pote es fracto, non flexo» 
= «Homo pote frange, non flecte me». 

L. «Qui lugent consolabuntur» (Matthaeo V. 5) = «Qui luge 
fi consolato » = « Homo i consola qui luge (fle, plora) ». 

Quem, accusativo latino de que, pote indica participio passivo: 
« quem ama = amato », « quem rumpe = rupto ». 

Quem vive in H. quien, P. quem, F. que (opposito ad qui ); habe 
origine commune cum A. ahom, T. uen; sed in F. H. P. A. non es 
semper accusativo. 

« Qui es amato ab deos, mori juvene » = « Quem deos ama, mori 
juvene» = L. «Quem Di diligunt, adolescens moritur» (Plauto) = 
A. « He whom the gods love, dies young » . 

L. « Necesse est ut multos timeat quem multi timent» (Laberio) 

= « Quem multos time, debe time multos » = « Qui fac time multos, 
debe time multos » = A. « He whom many fear, must fear many » . 

L. « Leges a victoribus dicuntur, accipiuntur a victis » = « Lege 
es dicto ab victore ad victo» = « Qui vince dice lege ad quem 
vince ». 

L. «Qui judicat judicabitur» (Mattfueo VII, 1) = «Qui judica 
fi judicato» = « Homo i judica qui judica » = « Homo fi judice de 
judice» = «Qui judica fi quem judica». 

In loco de quem nos pote scribe que, in propositione « que- 
subjecto-verbo». Per exemplo «Petro, que Paulo ama» significa 
«Paulo ama Petro», et « Petro, que ama Paulo » significa «Petro 
ama Paulo ». 

Gerundio L. «Docendo discitur» = «Homo dum doce, disce» 
= « Qui doce, disce ». 

L. «Fama crescit eundo» = «Fama cresce dum i». 

L. « De gustibus non est disputandum » = « Nos ne debe disputa 
•de gustu ». 

L. « Alitur vitium tegendo » (Virgilio) = « Homo ale vitio, dum 
tege illo » = « Qui tege vitio, ale illo ». 

Suffixo de adverbio fort-iter es mortuo et inutile: 

« Discipulo es diligente, stude in modo diligente, scribe claro 
et elegante, scribe in forma claro et elegante, canta forte, canta 
cum voce forte ». 

Ex latino de Ovidio « insisto forti mente » deriva I. « insisto 
fortemente», et in modo simile in F. H. P.; publico in -mente vide 
hodie suffixo de adverbio. 

L. « Fortiter in re, suaviter in modo » == « Nos debe es forte 
in re, suave in modo». 

berivatos latino es quasi semper Internationale. 

Ex vocabulos derivato, decomposito in elementos, nos deduce 
radice minus noto. Per exemplo, nos deduce L. « sole, die, anno », 
•ex A. « solar solstice insolation parasol, diary diurnal meridian, 
annals anniversary annual annuary ». 

Vp. et imitatores forma derivatos artificiale, que solo adeptos 
intellige. 

Dr. Alberto Liptay, in importante libro « La lengua catolica » 
de 1890, expone historia de idiomas internationale praecedente, et 
enumera voces commune ad 500 000 000 de homines, id es: 757 
cum suffixo -ale: ideale, finale; 1500 in - ore: agricultore, rectore; 
2427 in -one; accessione, a/lusione; 354 in -ante: fabricante, aspirante; 
205 in -ente: absente, tangente; 446 in -ile: infallibile, irresistibile; 
333 in -tale: simplicitate, libertate ; 260 in -n/ia: distantia, audientia, etc. 

Nos pote elimina derivatos, internationale aut non: « littera 
finale » = « littera in fine »; « nationale » = « de natione »; « inter- 
tionale» = « inter nationes »; « stabile » = « que sta »; « medico » 

== « qui mede »; « coquina » = « loco pro coque »; « caseina » = 

« extracto de caseo »; « auditore » = « qui audi ». 

L. « Inest clementia forti » = « Homo forte es demente ». 

L. « Felicitas habet amicos » = « Homo felice habe amicos ». 

L. « Ars est imitatio naturae » = « Arte imita natura ». 

L. « Designatio unius est exclusio alterius » = « Qui designa 
uno exclude altero». Etc. Vide meo « Vocabulario Commune» 
a. 1915, et Vocabulario Canesi. Isto studio es plus theorico, quam 
practico, nam derivatos es internationale. 

Pronuntiatione de latino es pauco differente in scholas de 
vario natione. 

Pronuntiatione antiquo, quale linguistas demonstra, da ad omne 
littera uno sono: 

c — k, et g semper gutturale; 
h = A. T. h, aspirato ; 
ae quale e aperto. T. ae: 
oe = F. eu, T. oe. 

In vocabulos graeco: y — F. u; z = A. F. z; ch = T. ch, H . j; 
th = A. th-ank; ph bilabiale. 

Publico pote es curioso de cognosce in quale modo gramma¬ 
ticos reconstrue pronuntiatione de antiquo latino, et demonstra 
quod littera c es semper gutturale. 

Quando homo construe aut adapta uno alphabeto pro scribe 
suo lingua, semper suo alphabeto es phonetico, ad omne sono 
responde uno signo, 

Tale es alphabeto constructo in nostro tempore pro scribe 
evangelio in linguas de populos non civile. Etiam puero, quando 




disce ad scribe, construe systema phonetico, et committe quod 
magistro voca errores de orthographia. 

Cum tempore, pronuntiatione orale varia plus rapido quam 
orthographia scripto, et resulta discordantia, que existe in nostro 
linguas, et es maximo in Anglo. 

Quod c in latino habe uno solo sono, resulta ex grammaticos 
antiquo, que non loque de duo sono differente de c ante a et e. 
Prisciano, circa anno 550, dice quod c et k habe idem valore. 

Gneco k es semper gutturale, et inscriptiones graeco, super 
lapides hodie existente, transcribe, in vocabulos latino, c per k, et 
non per sigma: Censor kensor, census kensos, Cicero Kikeron,... 

Et latinos transcribe graeco k per c in omne positione: Cecrops, 
Cimon , ceraso. 

In trascriptione de vocabulos latino in gothico, c fi k: L. aceto 
aikai/s , carcere karkara, lucerna lukarh. 

Sono gutturale de c remane in vocabulos latino facto germanico 
in tempore de imperio Romano: bacino Hecken, Caesare Kaiser, calce 
Kalk, calice K.elch, carcere Kerker, cellario Ke/ler, ceraso Kusche, cicere 
K.icher, cista K.iste. 

Mutatione de sono gutturale in palatale de ce ci eveni post im¬ 
perio Romano. Antiquo sono remane in Sardo, dialecto de Lugo- 
duro: « kelu, kentu, kerbu, kera » , ex L. « caelo, centum, cervo, cera » 

Accentu. Vocabulario latino ad usu de schola indica accentu 
de vocabulos latino per signos de breve et longo. «Vocabulario 
Commune » de 1915 indica in modo simile accentu in omne vo¬ 
cabulo latino classico aut moderno. 

Plure interlinguista praefer regula plus simplice. 

Volapuk pone accentu super ultimo syllaba sicut in fran^ais, 
aut supprime accentu. Academia in 1897 consilia accentu super 
vocale praecedente ultimo consonante non finale. Resulta accentu 
latino et italiano in rosa, lingua, Italia, septem; et accentu italiano 
(non latino) in permane, remane, approba; et accentu latino (non 
italiano) in idolo, charactere, tetragono, agonia, geometria; accentu fran- 
<;ais in calculo, facile, publico. Qui audi accentu contra suo habitudine, 
judica pronuntiatione malo, et contra bono gustu. Sed bono gustu es 
quaestione de consuetudine, et « de gustibus non est disputandum », 
nos non debe disputa de gustu. 

Accentu es vario in linguas moderno, I. P .geometria. F. grometrie, 
H. geometria, T. Geomelrie habe accentu super syllaba iri; R. geo- 
metrija super me; A. geometry super o; et Hungar (Magyar) geometria 
super ge. 

Conclusione 

Interlingua, cortforme ad regulas de Academia, concorda cum 
« latino sine flexione », adoptato post anno 1903, in plure libro, et 
in numeroso publicatione de periodicos scientifico: Schola et Vita 
de prof. Mastropaolo in Milano; circulares de Observatorio 
astronomico in Cracovia per prof. BANACHIEWICZ ; Cognitiojies de 
Mathematica per prof. DlCKSTEIN in Varsavia; Archivio di Storia della 
Scienza, per prof. A. Mieli, in Roma; etc. etc. 

Omne homine culto, que cognosce aut vocabulario latino, aut 
vocabulario scientifico de uno lingua de Europa, intellige Inter¬ 
lingua, sine studio. Homine minus culto disce, in Interlingua, voca- 
bulos latino vivente in suo lingua, et fi culto. 

Academia, post 1910, es societate inter fautores de lingua 
auxiliare in generale. 

Qui mitte quota ad thesaurario, es socio de Academia. Omne 
socio pote publica uno pagina in periodico de Academia, et plure 
alio ad pretio de 10 franco auro per pagina. Socio pote adopta 
forma de lingua que praefer. 

Majoritate de socios et adopta vota regulas pro Interlingua; 
regulas es solo consilio; Academia preca socios que non seque 
isto regulas de expone regulas de suo lingua. 

Academia consilia usu de vocabulos hodie internationale; id es, 
de omne vocabulo latino, cum derivatos anglo. Quando tale vocabulo 
defice, interlinguista pote adopta vocabulo latino; lectore intellige 
semper cum auxilio de vocabulario latino; sed es utile de reduce 
numero de vocabulos latino mortuo ad minimo, ut lectore intellige 
sine auxilio de vocabulario. 

Pro ideas moderno, vocabulos es gra?co-latino et internationale: 
telegrapho , telephono, aeroplano,... 

Quando defice vocabulo internationale aut latino, interlinguistas 
pote adopta omne specie de vocabulo; et explica illo, quando time 
quod publico non intellige. 

Plure auctore imagina vocabulario « a priori », super classifi¬ 
catione de ideas. Per exemplo, Foster in lingua Ro, a. 1922, pone 
a — pronomine, ab = me, ac = te. ad = illo,... ba —- materia, bac = 
hydrogenio, bad = oxygenio, bag = nitrogenio, etc. 

Lingua super classificatione de ideas non es absurdo, sed nos 
es longe ab classificatione rationale de omne idea. 

Existe linguas mixto; tale es Volapuk, que per vocales a, e, i,... 
post nomine, indica casu, et ante verbo, indica tempore. Et trahe 
vocabulos ex linguas vario, sole ex latino, luna ex anglo, etc. Lingua 
de isto specie exige studio longo, et inutile si lingua non fi universale. 

Consilio de Academia super vocabulario significa: « Socio que 
adopta vocabulo artificiale, aut minus noto, quando existe vocabulo 
latino-anglo, es precato de expone regulas de suo vocabulario ». 

Academia consilia orthographia latino, pro vocabulos existente 
in latino. Tunc vocabulario de Interlingua es utile, non necessario. 
Academia preca socio que non seque isto regula, de expone regulas 
de suo orthographia. 

Pro grammatica, Academia consilia suffixo -s pro plurale, que, 
per suo internationalitate, es adoptato ab Volapuk, et ab quasi 
omne lingua artificiale. Socio que adopta grammatica plus amplo, 
es precato de expone suo grammatica. 

Directione pone in discussione officiale et in votatione, omne 
propositione que sex socio subscribe. 

Tale libertate, necessario in queestione scientifico et practico, 
•conduce subito ad concordia. 


Cavoretto - Torino, 1 octobre 1927. 


G. Peano. 








ACADEMIA PRO INTERLINGUA 

Volapiik — Miinchen 1887 — Paris 1887-1892 — Petersburg 1893-1898 
New York 1898-1908 — Torino 1909 — Interlingua 

Prcesidente: G. PEANO, Prof. in Univ. de Torino. Cavoretto-Torino. 
Directore et Thesaurario: Ing. G. CANESI, Via Costigliole, 1, Torino 105. 

SECTIONE ANGLO: Praesidente : prof. F. Donnan;- Vice Praesidente: Dr. Heron-Allen; 

Thesaurario: Gerald A. Moore, 32 Cleveland Square, London W. 2; 
Secretario: S. E. Corio, 2 Pemberton Row, London E. C. 4. 

STATUTO (extracto). — Academia es societate inter fautores de lingua 
auxiliare internationale. Qui mitte ad thesaurario 10 franco per anno, es socio 
de Academia. Socio novo habe jure de voto tres mense post inscriptione. 
Prasidente pone in votatione omne propositione que sex socio subscribe. 
Socio, que non mitte quota ante 1 aprile, es dimissionario. 

REGULAMENTO. — Socio que mitte uno suo publicatione ad omne alio 
socio non debe quota. Qui mitte quota ad thesaurario, pote publica gratis uno 
pagina in periodico de Academia, et plure ad pretio de 10 fr. auro per pagina. 
Omne socio pote adopta forma de lingua que illo prafer. 

Directore supprime scriptos contra leges et personas. 


INDICE 


Interlingua . 

Historia . 

Regulas pro Interlingua . 

De vocabulario . 

‘Orthographia. 

Dispositione de vocabulario latino ad usu de schola . 

Lingua sine grammatica . 

Qusstiones de grammatica; casu, plurale, articulo, 
comparativo et superlativo, genere, numeros, per¬ 
sona de verbo, tempore, modo, participio, passivo, 
gerundio, derivatos, pronuntiatione, accentu 
Conclusione 


pag. 1 

» 1 

* 4 

> 4 

» 9 

> 10 

» 12 


» 13 
• 21 


Stabilimento Graphico Fo&, Soc. An. - Torino, Via Nizza, 30. 



































PUBLICATIONES 


-V, Prgtto/es in Lire de Italia. Dollar = 15 L. - Socio pote obtine 
Ti^'^dkSno^Hbros pro valore jequivalente ad quota sociale. 

tfcademia pro Interlingua, biscussiones, anno 1909-1910, 
N. 1-7 - anno 1911, N. 1-5 - anno 1912, N. 1-7 - anno 1913, N. 1-3. 

Circulares anno 1921, N. 1-3 - anno 1922, N. 1-4 - anno 1923, 
N. 1-4 - anno 1924, N. 1-6. - anno 1925, N. 1-6. - anno 1926, N. 1-6. 

Collectione completo L. 400. - Anno 1925, L. 20 - 1926, L. 20. 
G. Peano, Vocabulario commune ad Latino - Italiano - Franqais 
• English - beutsch, Editione II, anno 1915. L. 40. 

Isto libro contine circa 14000 vocabulo internationale, scripto in orthographia de 
5 lingua citato, derivatione et synonymos. 

G. PEANO, Interlingua - Historia - Regulas pro Interlingua - De Vo¬ 
cabulario - Orthographia - Lingua sine grammatica, 1927. L. 2. 
G. Peano, Formulario mathematico, a. 1908, pag. 600. - L. 50. 

G. Canesi, Vocabulario Interlingua Italiano-lnglese e Italiano- 
Interlingua, con prefazione e questioni di grammatica, di 
G. Peano, Ed. Paravia, Torino, 1921, L. 10. 

Isto libro contine vocabulos internationale, sub triplice forma: latino, italiano, anglo; 
et vocabulos italiano, cum versione in Interlingua. Illo contine etiam expositione amplo 
super historia de Interlingua, et quaestiones de grammatica. 

J. B. Pinth, bie internationale Nilfsprache Interlingua, Luxem- 
bourg, 1911. L. 2. 

J. B. Pinth, beutsch-lnterlingua Wcerterbuch, Linz, 1912. L. 5. 
J. B. Pinth, beutsch - neulateinisches Wcerterbuch, Luxemburg, 
1917. Vide Api 1926 pag. 2. L. 5. 

Pankhurst, The future of international language, 2s 6d. 

A. Hartl, Interlingua. ftanuale ad usu de omne natione, Linz, 
1922. L. 2. 

Di Dia, La lingua universale. Api 1927 p. 21. L. 6. 
Crosland-Taylor, Coquina Vegetale, L. 5. 

Schola et Vita, prof. N. Mastropaolo, Via Washington 12, Milano. 

flrchivio di Storia della Scienza, direttore A. Mieli, Via Casal- 
monferrato 29, Roma. 

Principios elementario de Radiotelegraphia et de Radiotelephonia, 

Rashington, 1925. Versione ex anglo per A. Fanti. L. 5. 

Chartas-postale pro propaganda, edito ab socios: 

10 exemplare vario L. 1 — ; 100 L. 8 —; 1000 L. 70. 

Dirige ordinationes ad thesaurario Ing. Canesi, via Costigboie, 1, Torino. 


Plure publicatione de mathematica, et de alio scientia, per socios 
Banachiewicz, Borio, Canesi, Cassina, Cipolla, Gianolio, Panebianco, 
Peano, Quarra, Stamm, Viglezio, Wehmeyer, etc., et publicationes 
in linguas artificiale Volapuk, Esperanto, Ido, Universal, Romanal, 
Occidental, Ro, etc. 







